Kurts Vonnegūts

**Kurts Vonnegūts** (; dzimis , miris ) bija amerikāņu rakstnieks. Vairāk nekā 50 gadus ilgajā karjerā sarakstīja 14 romānus, trīs īso stāstu krājumus, piecas lugas un piecus neliterārus darbus; vēl daļa darbu publicēti pēc viņa nāves. Pazīstamākais Vonnegūta darbs ir satīriskais romāns "Lopkautuve Nr. 5" (1969).

Kurts Vonnegūts visbiežāk tiek klasificēts kā zinātniskās fantastikas rakstnieks. Pats Vonnegūts pret šo klasifikāciju iebilda, un faktiski tikai neliela daļa viņa darbu būtu klasificējami kā zinātniskā fantastika.

## Biogrāfija
Kurts Vonnegūts dzimis 1922. gada 11. novembrī, Indianapolisā. 1943. gada martā viņu iesauca ASV Armijā. 1944. gada 14. maijā Kurta māte izdarīja pašnāvību. 1944. gada 22. decembrī kaujas laikā Vonnegūtu saņēma gūstā. 1945. gada 13. februārī, Drēzdenes bombardēšanas laikā, Vonnegūts kopā ar citiem sabiedroto karagūstekņiem patvērās pazemes gaļas glabātavā. Tas kļuva par pamatu viņa romānam "Lopkautuve Nr.5". 1945. gada 22. maijā Vonnegūtu atbrīvoja un viņš atgriezās ASV. 1945. gada 1. septembrī viņš apprecējās ar studiju biedreni Džeinu Mariju Koksu.

1950. gada 11. februārī tika publicēts Vonnegūta pirmais īsais stāsts. 1952. gadā izdots pirmais Vonnegūta romāns "Mehāniskās klavieres". 1963. gadā izdots romāns "Kaķa šūpulis", taču sevišķu ievērību tas neguva. 1965. gada martā iznāca "Lai dievs jūs svētī, mister Rouzvoter!", kas bija pirmā ievērību guvusī Vonnegūta grāmata. 1967. gadā Vonnegūts devās uz Drēzdeni, lai savāktu materiālu romānam "Lopkautuve Nr. 5". 1969. gada martā iznāca "Lopkautuve Nr. 5". Darbs sasniedza Ņujorkas bestselleru saraksta virsotni.

1971. gadā Kurts izšķīrās no Džeinas Marijas Vonnegūtas un pārcēlās uz dzīvi Ņujorkā.

1971. gadā Čikāgas Universitāte pieņēma romānu "Kaķa šūpulis" kā maģistrantūras disertāciju un piešķīra Kurtam Vonnegūtam maģistra grādu sociālajā antropoloģijā.

1979. gada 24. novembrī Kurts Vonnegūts apprecējās ar rakstnieci un fotogrāfi Džilu Kremenci. 1985. gadā Vonnegūts mēģināja izdarīt pašnāvību, sajaucot miega zāles un alkoholu. 1991. gadā viņš iesniedza šķiršanās prasību, taču šķiršanās tomēr nenotika. 1997. gada 25. aprīlī nomira Vonnegūta brālis Bernards. 2005. gadā iznāca Vonnegūta pēdējā grāmata "Cilvēks bez valsts".

Kurts Vonnegūts miris 2007. gada 11. aprīlī Ņujorkā, 84 gadu vecumā.

## Bibliogrāfija
### Romāni
* 1952. — "Mehāniskās klavieres"
* 1959. — "Titāna sirēnas"
* 1961. — "Māte nakts"
* 1963. — "Kaķa šūpulis"
* 1965. — "Lai dievs jūs svētī, mister Rouzvoter!" jeb "Pērles cūkām priekšā"
* 1969. — "Lopkautuve Nr. 5" jeb "Bērnu krusta karš"
* 1973. — "Čempionu brokastis" jeb "Ardievu, zilā pirmdiena!"
* 1976. — "Balagāns jeb Vientulībai nē!"
* 1979. — "Ietupinātais"
* 1982. — "Līķu Pēteris"
* 1985. — "Galapagu salas"
* 1985. — "Zilbārdis" jeb "Rabo Karabekjana biogrāfija"
* 1990. — "Fokus Pokuss"
* 1997. — "Laikatrīce"

### Krājumi
* 1961. — "Kanārijs kaķa namiņā" (stāsti)
* 1968. — "Laipni lūgti Pērtiķu namā" (stāsti)
* 1974. — "Vampīteri, foma un granfalūns" (esejas)
* 1981. — "Pūpolsvētdiena" (stāsti, esejas)
* 1984. — "Nekas nav zaudēts, izņemot godu" (esejas)
* 1990. — "Likteņi sliktāki par nāvi: autobiogrāfiska kolāža" (esejas)
* 1999. — "Bagombo šņaucamā kārba" (stāsti)
* 1999. — "Dievs Jūs svētī, Doktor Kevorkjan" (iedomātas intervijas)
* 2005. — "Cilvēks bez valsts" (esejas)

## Ārējās saites

* Vonnegūta mājaslapa 
* Kurta Vonnegūta runa (latviski) 
* Kurta Vonnegūta romāna "Titāna sirēnas" fragments (latviski) 
* Kurta Vonnegūta pēdējās grāmatas fragments (latviski)